আমরা চাই সকলের অংশগ্রহণে সবুজ ও শান্তির দেশ। প্রতি বছরের মতো এবারো মেধাবীদের নিয়ে বৃক্ষরোপণ কর্মসূচি ইতোমধ্যে সফলভাবে সম্পন্ন হয়েছে। মেধাবীরা এতে স্বতঃস্ফূর্তভাবে অংশগ্রহণ করেছে। এ সবুজ শ্যামল আমাদের প্রিয় মাতৃভূমি আজ কলুষিত হচ্ছে কতিপয় স্বার্থান্বেষী হিংস্র মানুষের দ্বারা। তাদের অত্যাচারে আজ দেশের প্রতিটি জনপদ মৃত্যুপুরীতে পরিণত হয়েছে। এটি কোনোভাবেই মেনে নেয়া যায় না। অবিলম্বে সরকারকে এ নির্যাতন বন্ধ করতে হবে। মুসলিম অধ্যুষিত এ জনপদ মুসলমানদের রক্তে রঞ্জিত করে সরকারের আজীবন ক্ষমতায় টিকে থাকার চেষ্টা সফল হবে না। ক্ষমতাসীনদের প্রশ্রয়ে তাদের ছাত্রসংগঠন রাজশাহী বিশ্ববিদ্যালয়সহ দেশের সকল বিশ্ববিদ্যালয় ও কলেজে ধারাবাহিক সন্ত্রাস, বর্বরতা ও নৈরাজ্য চালাচ্ছে। শিক্ষার সুষ্ঠু পরিবেশ বজায় রাখার স্বার্থে ছাত্ররাজনীতির বিষফোঁড়া ছাত্রলীগকে নিষিদ্ধ করতে হবে। ক্যাম্পাসে শিক্ষার সুষ্ঠু পরিবেশ ফিরিয়ে আনতে হবে। সরকার সন্ত্রাসীদের বিচার না করে প্রশ্রয় দিয়ে যাচ্ছে, যা কোনোভাবেই মেনে নেয়া যায় না। আজ আইনশৃঙ্খলা রক্ষাকারী বাহিনীও তাদের দাসে পরিণত হয়েছে। তারা সন্ত্রাসীদের রক্ষকের ভূমিকা পালন করছে। তাদের ধারাবাহিক নৈরাজ্যের কারণে দেশের প্রতিটি ক্যাম্পাস এখন টর্চার সেলে পরিণত হয়েছে। ফলে শিক্ষার্থীদের শিক্ষাজীবন আজ হুমকির মুখে। সরকার যখন খুনি-সন্ত্রাসীদের বিচার না করে তাদের আরো উৎসাহিত করছে তখন ছাত্রসমাজ হাত গুটিয়ে বসে থাকতে পারে না। সরকার যদি ছাত্রসমাজের ধৈর্য ও শান্তিপূর্ণ অবস্থানকে দুর্বলতা মনে করে তাহলে তারা ভুল করবে। জুলুম নির্যাতনের পাল্টা জবাব কিভাবে দিতে হয় ছাত্রসমাজ তা ভালো করেই জানে। যদি এখনই সন্ত্রাসীদের বিচারের আওতায় না আনা হয়, তাহলে শিক্ষার্থীরাই প্রতিটি ক্যাম্পাসে সন্ত্রাসীদের বিরুদ্ধে সর্বাত্মক প্রতিরোধ আন্দোলন গড়ে তুলবে। আমরা আশা করি এরই মধ্যে সরকারের বোধোদয় হবে।